"คำสอนที่ดีที่สุด คือ เป็นคนดีคนนั้นให้ได้เองเสียก่อน"

การสร้างครอบครัวที่ดี เริ่มต้นที่อะไร?

1) ส่วนตัวชื่นชมคุณ #โจ๊กSocool ทุกครั้ง เวลาอยู่กับลูก เขาน่ารักมาก เป็นพ่อที่ผลักดัน ส่งเสริมลูกทุกทาง และอยากเห็นลูกมีความสุข เป็นทั้ง entertainer และคุณพ่อที่เลี้ยงลูกด้วยความเข้าใจ มีแต่รอยยิ้มและเสียงหัวเราะ แต่ไม่ลืมที่จะมอบวิธีคิดที่ดีให้กับลูก ในสิ่งที่อยากให้ลูกเป็น

2) ลูกจะเป็นแบบไหน ให้เริ่มที่พ่อแม่เป็นคนคนนั้นให้ลูกดูก่อน เริ่มจากทำตัวเองให้เป็นคนที่ตัวเองพึงปรารถนา เป็นคนที่ตัวเองอยากเจอให้ได้ก่อน แล้วจะเอาตัวตนที่ดีนั้น ไปสอนลูก โดยที่ไม่ต้องพูดอะไรมาก แต่ใช้ความเสมอต้นเสมอปลายของตัวเอง เป็นสิ่งที่ลูกสังเกตเห็น และซึมซับพฤติกรรมได้เอง

3) ครอบครัวมีอิทธิพลต่อการสร้างเด็กคนหนึ่งทุกด้าน ทั้งความคิด อารมณ์ สังคม และการแสดงออก ถ้าพ่อแม่ปรารถนาดีกับลูก อยากให้ลูกเป็นคนดี คุณจึงควรเป็นคนดีคนนั้นให้ลูกเห็นทุกวัน และลูกจะเรียนรู้จากสิ่งนั้นที่คุณทำ มันมีผลต่อความคิด และพฤติกรรมของลูกแบบอัตโนมัติ ที่ไม่ใช่ "การออกคำสั่ง"

4) การสอนลูกแบบผิดวิธี คือการดุ การตี การใช้ความรุนแรง และการบังคับให้เขาเป็นให้แบบที่พ่อแม่ต้องการ การใช้อำนาจ ผ่านวาจาและการกระทำ จะทำให้เด็กรู้สึกถูกควบคุม คุกคาม  ขาดอิสระ และมีผลต่อสุขภาพที่ไม่ดี สะสมกับตัวเด็ก ไปจนเติบโต 

5) การดุแทบจะจำเป็นน้อยที่สุด แต่การชี้ให้เขาเห็นถึงผลลัพธ์ของการทำผิด ว่าจะเกิดผลเสียอะไรขึ้นบ้างกับชีวิต และให้ความเข้าใจด้วยเหตุผลในการสอน ผ่านการ "สะท้อนภาพรอบด้าน และให้เขาคิดตามได้ ด้วยตรรกะเหตุผล 100%" เด็กจะเติบโตอย่างมีวุฒิภาวะ วิเคราะห์เป็น และรู้ว่าสิ่งที่ควรทำ และไม่ควรทำเป็นแบบไหน เขาจะสร้างไม้บรรทัดของเขาเอง ในการ filter สิ่งต่างๆรอบตัว

6) บรรยากาศที่พ่อแม่สร้างขึ้นในบ้าน จะเป็นสิ่งที่หล่อหลอมตัวตนของลูก ว่าเขาจะเป็นคนแบบไหน? "Ambience" จะเป็นตัวกำหนดทิศทางของพฤติกรรม อารมณ์ และการตอบสนองของเด็ก พ่อแม่ที่สร้างบรรยากาศเชิงลบ ลูกจะตอบโต้ และสะท้อนบรรยากาศแบบนั้นออกมาผ่านตัวตนของเขา ส่วนบรรยากาศที่ดี จะหล่อหลอมเขาในทางบวกเสมอ

7) บรรยากาศเป็นสิ่งที่พ่อแม่สร้างขึ้นผ่านทุกเรื่องราวในชีวิตประจำวัน เช่น น้ำเสียง mood & tone ที่พ่อแม่คุยกันเอง และคุยกับลูก, กิจกรรมในบ้าน, ภาพของพ่อแม่ที่ปรากฏตรงหน้าลูกอยู่เสมอ, ขอบเขตของการเข้าถึงความเป็นส่วนตัวของลูก และการใช้เวลาในครอบครัว ทุกอย่างสะท้อนออกมาเป็นสิ่งที่จะประกอบสร้างเด็กคนหนึ่งทั้งหมด

8 ) สิ่งที่พ่อแม่มักไม่เข้าใจคือ "ทำไมฉันสอนไปมากมาย ลูกไม่เห็นดีขึ้น?" เหตุผล น่าจะเป็น เขาต่อต้านจากคำสอน เพราะเริ่มจากไม่มีความสุข ด้วยบรรยากาศที่พ่อแม่มอบให้, ตามมาด้วยความรู้สึกอึดอัดที่ถูกบังคับให้เป็น ให้ทำ และจบที่ไม่เชื่อที่พ่อแม่พูด เพราะไม่เห็นสิ่งนั้นในตัวพ่อแม่มายืนยันว่าเป็นสิ่งที่เขาต้องมีและมันถูกต้อง

9) เมื่อคุณไม่มีสิ่งที่คุณมาใช้สอนลูก มันลดความน่าเชื่อถือลงไปเป็น 0 ด้วยซ้ำ อยากให้ลูกใจเย็น แต่น้ำเสียงที่ใช้คุยกับลูกมีแต่ความรุนแรง ค่อยๆทำจากตัวเอง แล้วเดี๋ยวภาพสะท้อนนั้น ไปที่ลูกเอง ลูกจะเห็น และเปลี่ยนแปลงจากพฤติกรรมและคำพูดที่ดีของพ่อแม่ โดยไม่ต้องบังคับ เขาจะเชื่อในสิ่งที่เห็นได้ ถ้ามันเป็นที่ประจักษ์ พ่อแม่จะได้ใจเขาเอง

10) ความเป็นพ่อแม่ ใช้ความเข้าใจสูง หลายครอบครัวอยากให้ลูกเรียนเก่ง ไปบังคับลูก แต่พ่อแม่ไม่เคยเข้าใจว่าลูกเผชิญหน้ากับปัญหาอะไร ได้แต่สั่งให้เก่ง ในสิ่งที่เขาไม่ถนัด และตัวพ่อแม่เองก็ยังทำสิ่งที่ยากนั้นไม่ได้ แสดงว่าต้องกลับไปที่ "ความเข้าใจปัญหาของลูก" เสียก่อน แล้วให้เขาทำในสิ่งที่มีความสุข บนทางของเขา แต่อยู่ในสายตาของพ่อแม่ จงเป็นคนที่เข้าใจลูก แล้วพ่อแม่จะเป็นแบบที่ลูกอยากให้เป็นได้

เป็นคนดี 100% มันอาจจะยากไป ลองเริ่มที่เป็นคนที่เข้าใจลูก ว่าลูกอยากเจอผู้ใหญ่แบบไหน แล้วค่อยๆปรับตัวในการสร้างบรรยากาศที่ดี เดี๋ยวลูกจะดีได้ เพราะพ่อแม่ดีพอ
#ตุ๊ดส์review

======

FACEBOOK POST :======

ฝากช่องทางต่างๆของบอย ตุ๊ดส์review :
#โจ๊กSocool